
   Districte de les Corts
   Departament d’Obres i Manteniment
   Pl. Comas 18
   08028 – Barcelona
   www.bcn.cat



INFORME DE NECESSITAT DEL CONTRACTE MENOR


Dades del contracte

	Petició de contracte: 001_P2602905

	Tipus contracte: OBRES 

	Objecte: OBRES ADEQUACIÓ PORTA CC CAN DEU


	Pressupost net (sense l’IVA).......................   30.738,23 €
IVA tipus 21%.................................................    6.455,03 €
Pressupost de licitació (IVA inclòs)................   37.193,26 €

Aquest pressupost net no pot ser superat per l’oferta del licitador.


	CPV: 45454100-5 Treballs de restauració




Antecedents

El Districte de les Corts té atribuïdes competències en la gestió i manteniment dels equipaments municipals situats en el seu àmbit territorial, d’acord amb les Normes Reguladores dels Districtes i el Reglament Orgànic Municipal Aquestes competències es fonamenten, principalment, en l’article 25.2, lletra a) de la Llei 7/1985, de 2 d’abril, reguladora de les bases del règim local, sens perjudici de les atribucions específiques que resultin aplicables d’acord amb la Llei 22/1998, de 30 de desembre, de la Carta municipal de Barcelona, i la normativa municipal d’organització i delegació de competències. En conseqüència, l’adequació de l’accés posterior del Centre Cívic Can Deu, destinada a millorar les condicions de seguretat, accessibilitat i conservació de l’equipament, s’inscriu, en principi, dins l’àmbit de les finalitats i competències municipals.

En el marc de les actuacions de manteniment del Centre Cívic Can Deu, situat a la plaça de la Concòrdia 13, s'ha constatat el deteriorament de la porta i de la rampa d'accés situades a la façana posterior de l'edifici, que connecten l'espai interior destinat a cafeteria amb el pati exterior. Aquest accés és utilitzat habitualment tant per les persones usuàries de l'equipament com per al subministrament de mercaderies del servei de bar, resultant un element de pas intensiu i estratègic per al funcionament ordinari de l'edifici. 

L'anàlisi tècnica efectuada durant la redacció del Projecte Bàsic i Executiu d'adequació de l'accés posterior del Centre Cívic Can Deu ha posat de manifest que la porta existent presenta un estat de conservació deficient, amb deterioraments a la fusteria, problemes de funcionament de les ferramentes i dificultats d'obertura i tancament, fet que limita la seva funcionalitat. Addicionalment, l'actual configuració de la porta no compleix adequadament els requeriments normatius en matèria d'evacuació, atès que obre cap a l'interior de l'edifici. Així mateix, la rampa metàl·lica existent no compleix les condicions d'accessibilitat exigibles, en no disposar dels replans necessaris i presentar limitacions d'ús per a persones amb mobilitat reduïda. 

Atès que l'edifici de Can Deu té la consideració de Bé Cultural d'Interès Local (BCIL), qualsevol intervenció ha de ser compatible amb la preservació dels seus valors patrimonials, mantenint la coherència formal i material dels elements afectats. El projecte redactat estableix una proposta d'intervenció basada en criteris de mínima afectació, reversibilitat i compatibilitat amb l'edifici existent, mitjançant la substitució de la fusteria deteriorada, la construcció d'una nova rampa accessible revestida amb pedra tipus Sénia flamejada i la instal·lació d'una nova barana adaptada als requeriments normatius vigents. 

Per tal de garantir unes condicions adequades d'accessibilitat, seguretat d'utilització, evacuació i conservació patrimonial de l'equipament, es considera necessari executar les obres definides en el projecte executiu aprovat.

El Districte de les Corts de l’Ajuntament de Barcelona no disposa dels mitjans materials ni personals necessaris per executar directament aquestes obres, per la qual cosa resulta necessari recórrer a la contractació externa, d’acord amb el que preveu l’article 28 de la Llei 9/2017, de 8 de novembre, de Contractes del Sector Públic.

En relació a l’article 118 de la Llei 9/2017, de 8 de novembre, de contractes del Sector Públic (LCSP) i les bases d’execució, en el present contracte no s’està alterant ni fraccionant l’objecte del mateix per evitar l’aplicació de les regles generals de contractació ni els llindars establerts pels menors, ja que l’objecte respon a prestacions executades per satisfer una unitat funcional, en el sentit que la prestació contractada no requereix d’altres elements, prestacions complementàries o vincles operatius pel seu aprofitament o resultat.

En relació amb el punt 6.1 de la Instrucció per a l´aplicació de la Llei 9/2017, de 8 de novembre, de contractes del Sector Públic aprovada per Decret de la Comissió de Govern 2018/160 de 9 de març. L’Ajuntament de Barcelona tramita els contractes menors  preferentment  amb lliure concurrència. En aquest cas, s’opta per la contractació amb lliure concurrència amb publicitat. 


Descripció de l’objecte. Prescripcions tècniques

L’objecte del present contracte és l’execució de les obres d’adequació de l’accés posterior del Centre Cívic Can Deu, d'acord amb el Projecte Bàsic i Executiu redactat per Arquitectura Genís-Planelles SLP

Les actuacions previstes inclouen:

a) Retirada de la porta de fusta existent i dels elements deteriorats associats.
b) Fabricació i instal·lació d’una nova porta de fusta de dues fulles adaptada als requeriments funcionals, d’accessibilitat i evacuació.
c) Recuperació i reutilització dels ferratges originals que es considerin aptes.
d) Desmuntatge de la rampa metàl·lica i de la barana actual.
e) Execució d’una nova rampa accessible d’obra revestida amb pedra calcària tipus Sénia flamejada.
f) Construcció dels replans exigits per la normativa d’accessibilitat.
g) Instal·lació d’una nova barana metàl·lica adaptada a la normativa vigent.
h) Reparació puntual dels revestiments de façana afectats per la intervenció.
i) Protecció dels elements patrimonials existents durant l’execució de les obres.

Les prescripcions tècniques es troben al Plec de Prescripcions Tècniques Particulars adjunt. Aquest té la finalitat de descriure les condicions tècniques que han de servir de base per a la execució de les feines contractades.

 Lloc de realització de la prestació 

La prestació està prevista realitzar-la a les dependències de l’equipament municipal ubicat a:  

a) Centre Cívic Can Deu. Plaça Concòrdia 13, 08014 Barcelona.


Inici de les prestacions i termini d’execució

La durada prevista del contracte serà de 2 mesos, comptadors a partir del mateix dia de la signatura de l’acta de replanteig i fins la finalització dels treballs d’acord amb l’oferta presentada per l’adjudicatari i en qualsevol cas, l’execució ha d’estar completada abans del 31 de desembre de 2026.

Dades econòmiques

La despesa del contracte anirà a càrrec de l’aplicació pressupostària D/63220/93314 del pressupost municipal del Districte de l’any 2026


Forma de pagament del preu

El pagament es realitzarà mitjançant la presentació d'una única factura expedida per l'entitat adjudicatària i conformada per la persona responsable del contracte.

La tramitació i el pagament de la factura resten condicionats a la correcta execució de les obres relatives a l’adequació de l’accés posterior del Centre Cívic de Can Deu.


Criteris d’adjudicació

El Districte de les Corts, com a òrgan de contractació, només tindrà en compte el preu de l’oferta presentada com a criteri d’adjudicació. 

Per la proposta econòmica més avantatjosa s'atorgarà la màxima puntuació, 100 punts, a l'empresa  licitadora que formuli el preu més baix que sigui admissible, és a dir, que no superi el pressupost net de licitació (el pressupost màxim de licitació, IVA exclòs) i a la resta d'empreses licitadores la distribució de la puntuació es farà aplicant la següent fórmula establerta Instrucció de la Gerència Municipal i aprovada per Decret d’Alcaldia de 22 de juny de 2017 publicat en la Gaseta Municipal del dia 29 de juny i modificada per Decret d’Alcaldia de 22 de febrer de 2018 publicat en la Gaseta Municipal del dia 5 de març. 

La puntuació es farà aplicant la següent formula:

				



Responsable del Contracte:

En compliment de l’article 62 de la LCSP, es designa com a responsable del contracte a la senyora Carolina Puig Gimeno,  Cap del Departament d’Obres i Manteniment del Districte de les Corts.


Selecció del proveïdor/a

Considerant la naturalesa de l’obra, es considera adient sol·licitar oferta  ajustada a preus de mercat  a les empreses interessades que hi concorrin a través del portal de contractació electrònica de l’Ajuntament de Barcelona.

D’acord amb allò que estableix la base vint-i-setena de les Bases d’Execució del Pressupost Municipal per l’any 2026, per tal de poder seleccionar al proveïdor/a, l’òrgan gestor farà la inserció d’un anunci a la plataforma de contractació durant un termini de 5 dies hàbils per licitar públicament el contracte tot seguint els objectius fonamentals de la LCSP, que són establir una major transparència, aconseguir una millor relació qualitat-preu, perseguint la eficiència en la despesa pública respectant els principis d’igualtat de tracte, no discriminació, transparència, proporcionalitat i integritat.

Tramesa d’ofertes 


El licitador haurà d’enviar la seva oferta mitjançant el portal de Contractació. (https://licitacions.bcn.cat/)

No s’admetrà cap altre forma d’enviament o lliurament de l’oferta.

L’oferta s’haurà d’emplenar segons el model de presentació d’ofertes que s’adjunta. L’oferta haurà d’estar degudament signada per la licitadora.

El termini de presentació de les ofertes serà com a màxim de 5 dies hàbils des de la data  d’enviament de petició d’oferta.

L’import de l’oferta no pot superar el pressupost de 30.738,23 € (IVA no inclòs).
Es considera que aquest import és adequat als preus de mercat per a prestacions de característiques similars, d'acord amb l'article 102 de la LCSP Aquest import prové del capítol de pressupost del projecte bàsic i executiu d’adequació de l’accés posterior del Centre Cívic Can Deu. En aquest es desglossen les partides d’obra establint un pressupost d’execució material, al qual s’aplica un benefici industrial (6%) i unes despeses generals (13%), per establir el pressupost d’execució per contracte sense IVA, que s’aplicarà a posteriori.

Notificació de l’adjudicació

L’adjudicació del contracte es notificarà a l’interessat i es publicarà de forma agregada en el Perfil de Contractant d’acord amb allò previst a l’article 63.4 de la LCSP.

Documentació adjunta

· Annex 1. Model presentació d’oferta i declaració responsable de l’empresa.
· Plec de Prescripcions Tècniques.
· Projecte Bàsic i Executiu d’adequació de l’accés posterior del Centre Cívic Can Deu

